Άλαν Σίρερ

Ο Άλαν Σίρερ (Alan Shearer, γεννήθηκε 13 Αυγούστου 1970) είναι Άγγλος πρώην ποδοσφαιριστής και προπονητής. Ένας από τους καλύτερους Άγγλους επιθετικούς όλων των εποχών, ήταν από τους δεινότερους σκόρερ της εποχής του και κατέχει το ρεκόρ των περισσότερων γκολ μέχρι στιγμής στην Πρέμιερ Λιγκ. Συνολικά σε 441 αγώνες στην Πρέμιερ Λιγκ σημείωσε 260 γκολ. Είναι τρίτος σκόρερ όλων των εποχών στα Ευρωπαϊκά Πρωταθλήματα Ποδοσφαίρου με 7 τέρματα.

 Ο Σίρερ ξεκίνησε την καριέρα από την εφηβική ομάδα της Σαουθάμπτον ΦΚ όπου έκανε το ντεμπούτο του στις 26 Μαρτίου 1988 σε παιχνίδι με αντίπαλο τη Τσέλσι. Έδειξε γρήγορα την εκτελεστική του δεινότητα μια και την πρώτη χρονιά ως επαγγελματίας σκόραρε τρία γκολ (χατ τρικ) σε ένα παιχνίδι με την Άρσεναλ και βοήθησε την ομάδα του να κερδίσει με 4-2 και έγινε έτσι ο νεότερος παίκτης που πέτυχε κάτι τέτοιο στην Πρέμιερ Λιγκ σε ηλικία 17 ετών και 240 ημερών. Στη Σαουθάμπτον δυσκολεύτηκε αρκετά έχοντας σχετικά φτωχή συγκομιδή σε γκολ κυρίως γιατί η ομάδα αγωνιζόταν με έναν επιθετικό στην κορυφή, αλλά αυτό δεν εμπόδισε τον νεαρό παίκτη να δείξει την αξία του δημιουργώντας γκολ για τους μέσους της ομάδας. Συνολικά στη Σαουθάμπτον ΦΚ πέτυχε στα τέσσερα χρόνια που αγωνίστηκε 23 γκολ σε 118 συμμετοχές. Το καλοκαίρι του 1992 πωλήθηκε στην Μπλάκμπερν Ρόβερς. Ο Σίρερ την πρώτη χρονιά έχασε μεγάλο μέρος της σεζόν λόγω τραυματισμού αλλά επανήλθε και πρόλαβε να σκοράρει 16 γκολ σε 21 παιχνίδια. Την επόμενη σεζόν 1993-94, σημείωσε 31 γκολ σε 40 παιχνίδια και η Μπλάκμπερν τελικά κατέλαβε τη δεύτερη θέση στην Πρέμιερ Λιγκ. Η προσθήκη του Κρις Σάτον τη σεζόν 1994-95 προσδίδει το στοιχείο που έλειπε από την Μπλάκμπερν Ρόβερς και με τα 34 γκολ του Σίρερ που ήταν και για πρώτη φόρα ο πρώτος σκόρερ στην Αγγλία σε συνδυασμό με τα 15 γκολ του Σάτον οδηγούν την ομάδα στη μεγάλη έκπληξη της κατάκτησης της Πρέμιερ Λιγκ αφήνοντας δεύτερη τη Μάντσεστερ Γιουνάιτεντ. Την επόμενη σεζόν η Μπλάκμπερν μένει στην έβδομη θέση αλλά ο Σίρερ αναδεικνύεται και πάλι πρώτος σκόρερ της σεζόν με 31 τέρματα σε 35 παιχνίδια. Το καλοκαίρι του 1996 η Μάντσεστερ Γιουνάιτεντ προσπαθεί ξανά όπως και το 1992 να αγοράσει τον Σίρερ αλλά η άρνηση του ιδιοκτήτη της Μπλάκμπερν Ρόβερς και μια μυθική πρόταση από την ομάδα της γενέτειράς του, τη Νιούκασλ Γιουνάιτεντ, κάνουν τον Σίρερ την πιο ακριβή μεταγραφή στον κόσμο έως εκείνη τη στιγμή. Η Νιούκασλ Γιουνάιτεντ είχε βγει δεύτερη την προηγούμενη σεζόν και πίστευε πως με την προσθήκη του Σίρερ θα κατακτούσε το πρωτάθλημα. Παρά την προσπάθεια και τα 25 γκολ του σε 31 αγώνες που τον βρήκαν για τρίτη συνεχόμενη σεζόν πρώτο σκόρερ της Πρέμιερ Λιγκ η Νιούκασλ Γιουνάιτεντ έμεινε ξανά στη δεύτερη θέση. Μέχρι το τέλος της ποδοσφαιρικής του καριέρας ο Σίρερ δεν καταφέρνει να βγει ξανά πρώτος σκόρερ αλλά ούτε και η Νιουκάστλ να τερματίσει τόσο ψηλά. Τα επόμενα δύο χρόνια η Νιούκασλ Γιουνάιτεντ φτάνει δύο φορές στο τελικό για το Κύπελλο Αγγλίας χάνει όμως και της δύο από τη Μάντσεστερ Γιουνάιτεντ με το ίδιο ακριβώς σκορ 2-0. Ο Σίρερ αγωνίστηκε και στους δύο χαμένους τελικούς. Στο πρωτάθλημα τερματίζει και τις δύο σεζόν στην 13η θέση, αλλά οι σεζόν ήταν μέτριες ειδικά την πρώτη σεζόν ο Σίρερ χάνει μεγάλο μέρος της σεζόν από τραυματισμό και όταν επανέρχεται σκοράρει μόλις 2 γκολ σε 17 εμφανίσεις. Καλές σεζόν για την ομάδα και τον παίκτη είναι το 2001-02 και 2002-03 ο Σίρερ σκοράρει αρκετά 23 και 17 γκολ αντίστοιχα ενώ το 2002-03 η ομάδα κάνει μια καλή πορεία και στο Τσάμπιονς Λιγκ.Τον Απρίλιο του 2006 μετά από ένα τραυματισμό ο Σίρερ ανακοινώνει το τέλος της ποδοσφαιρικής του καριέρας, έχοντας σημειώσει συνολικά 422 τέρματα σε επίσημους αγώνες. Ήδη, το 2004 ονομάστηκε από τον Πελέ ως ένας από τους καλύτερους 125 ζωντανούς ποδοσφαιριστές, ως τμήμα των εορτασμών των 100 χρόνων της FIFA. Ο Σίρερ ήταν διεθνής με την Εθνική Αγγλίας κάτω των 21 ετών. Με την Εθνική Ανδρών έγινε για πρώτη φορά διεθνής τον Φεβρουάριο του 1992 σκοράροντας μάλιστα στο ντεμπούτο του με τη Γαλλία. Συμμετείχε με την Εθνική ομάδα σε δύο ευρωπαϊκά πρωταθλήματα στο Ευρωπαϊκό Πρωτάθλημα Ποδοσφαίρου 1996 όπου και ήταν ο πρώτος σκόρερ με 5 γκολ και στο Ευρωπαϊκό Πρωτάθλημα Ποδοσφαίρου 2000 και σε ένα παγκόσμιο κύπελλο το Παγκόσμιο Κύπελλο Ποδοσφαίρου 1998 στη Γαλλία. Σε 63 διεθνείς συμμετοχές σημείωσε 30 τέρματα. Την 1 Απριλίου του 2009 ο Σίρερ ανέλαβε για τα τελευταία 8 παιχνίδια του πρωταθλήματος την αγαπημένη του Νιούκασλ Γιουνάιτεντ προσπαθώντας να τη σώσει από τον διαφαινόμενο υποβιβασμό αλλά τα μέτρια αποτελέσματα της ομάδας - μόλις 5 βαθμοί σε 8 παιχνίδια - οδήγησαν στον υποβιβασμό της στην Τσάμπιονσιπ. Μπλάκμπερν Ρόβερς Πρέμιερ Λιγκ : 1994–95Αγγλία Χάλκινο μετάλλιο Ευρωπαϊκό Πρωτάθλημα : 1996Ατομικές διακρίσεις Πρώτος σκόρερ Ευρωπαϊκού Πρωταθλήματος : 1996 Καλύτερη ομάδα Ευρωπαϊκού Πρωταθλήματος : 1996 Παίκτης της Χρονιάς της FIFA - Χάλκινο βραβείο: 1996 Χρυσή Μπάλα (Ballon d'or) - Τρίτη θέση : 1996 Πρωτάθλημα Αγγλίας πρώτος σκόρερ (3) : 1994–95, 1995–96, 1996–97 Παίκτης της Χρονιάς Παικτών PFA (2) : 1994–95, 1996–97 Παίκτης της Χρονιάς της Premier League : 1994–95 Ομάδα PFA του αιώνα (1907-2007): 2007 FIFA 100 Αγγλικό ποδόσφαιρο Hall of Fame : 2004 Ομάδα PFA του αιώνα (1907-2007): 2007 Hall of Fame της Premier League : 2021 Η Νιούκαστλ τιμά τον Άλαν Σίρερ